Այսօր ավելի բարձր են հնչում տեսակետներ, որ մեր հանրապետության դատավորների մի զգալի մասը երկար տարիներ սպասարկել է կոռուպցիոն համակարգին, որ այսօր Հայաստանում գործող բազմաթիվ դատավորներ հենց իրենք եղել են կոռուպցիոն համակարգի մաս: Եւ այս իմաստով անվստահությունը դատական մարմինների նկատմամբ շարունակվում է շատ խոր մնալ: Սա, իհարկե, չափազանց նուրբ թեմա է, եւ մենք ամեն դեպքում չպետք է տրվենք դատական իշխանությանը միջամտելու գայթակղությանը, բայց ուզում եմ ասել՝ առաջին օրից Բաղրամյան 26-ում հայտնվելով՝ ասել եմ, որ հրաժարվելու եմ դատական իշխանությանը հրահանգներ տալու արատավոր պրակտիկայից: Եւ ես հրաժարվելու եմ այդ պրակտիկայից, բայց մյուս կողմից ուզում եմ հստակ ընդգծել, որ սա չի նշանակում, որ որոշ դատավորներ պետք է շարունակեն նախորդ կոռումպացված իշխանության ներկայացուցիչներից: